section_heading: Reprezentativna karijera
paragraph_text: Za seniorsku A reprezentaciju, Khedira je debitirao 5. rujna 2009. na utakmici protiv Južne Afrike. Njemački izbornik Joachim Löw igrača je 6. svibnja 2010. stavio na prošireni reprezentativni popis potencijalnih reprezentativaca za nadolazeći Mundijal. U konačnici, Khedira je pozvan u njemačku reprezentaciju kao član momčadi koja 2010. nastupa na Svjetskom prvenstvu u JAR-u. Zanimljivo je spomenuti da je Sami pozvan neposredno prije odlaska njemačke reprezentacije na jug Afrike. U prvoj utakmici Njemačke protiv Australije, Khedira je nastupao u početnom sastavu, kao zamjena Michaelu Ballacku, koji se ozlijedio prije početka prvenstva.